**УНИВЕРЗИТЕТ У НОВОМ САДУ**



###### Нови Сад, Ђуре Јакшића бр. 7

**тел: 021/422-177 факс: 021/420-187 број жиро рачуна: 840-1451666-42**

**www.akademja.uns.ac.rs**

**ИНФОРМАТОР О ПРОГРАМСКОМ САДРЖАЈУ ПРИЈЕМНОГ ИСПИТА**

**за упис студената у прву годину студијског програма основних академских студија**

**МУЗИЧКА ПРОДУКЦИЈА**

**школске 2025/2026. године**

Нови Сад, 2025. године

Академија уметности је високошколска образовна уметничка и научна институција која остварује студије првог степена – основне академске студије, студије другог степена – мастер академскe студијe и студије трећег степена – докторске академске студије из области музичке, ликовних, примењених, драмских и аудиовизуелних уметности и друштвено хуманистичких наука. Академија остварује студије у складу са правилима студирања заснованим на европском систему преноса и акумулације бодова (ЕСПБ бодови). Основне академске студије имају 240 ЕСПБ бодова што одговара периоду од четири године или осам семестара студирања што се утврђује студијским програмом. Број студената који ће се уписати на прву годину студијског програма основних академских студија Mузичка продукција, школске 2025/2026. биће објављен у Конкурсу за упис студената у прву годину основних академских студија.

Упис у прву годину основних студија је условљен полагањем пријемног испита. Рангирање кандидата који су положили пријемни испит се врши на основу резултата показаних на пријемном испиту и успеха оствареног у претходном школовању.

**Кандидати који нису положили пријемни испит се не рангирају.**

**ДАТУМИ ЗА ПОДНОШЕЊЕ ПРИЈАВА НА КОНКУРС И ОДРЖАВАЊЕ ПРИЈЕМНИХ, ДОПУНСКИХ И ДИФЕРЕНЦИЈАЛНИХ ИСПИТА НА ДEПАРТМАНУ ДРАМСКИХ УМЕТНОСТИ У ПРВОМ И ДРУГОМ КОНКУРСНОМ РОКУ**

**БИЋЕ ОБЈАВЉЕНИ НАКНАДНО**

**ОПШТИ УСЛОВИ**

Пријемном испиту могу приступити:

Студијски програм **- Музичка продукција**

* Кандидати са завршеним средњим образовањем у четворогодишњем трајању свих струка и смерова

**Поступак пријављивања кандидата и потребна документација:**

**Кандидати, по објављеном Конкурсу за упис у прву годину основних академских студија у школску 2025/2026. годину, пријављују се на следећи начин:**

1. **електронски преко портала Академије уметности на веб адреси** [**www.akademija.uns.ac.rs**](http://www.akademija.uns.ac.rs) **– кандидат се пријављује на жељени студијски програм односно модул или подмодул пратећи упутства на порталу**
2. **по извршеној електронској пријави, кандидат доноси потребну документацију лично на адресу Академије уметности, Ђуре Јакшића 7, у терминима који ће бити објављени у тексту конкурса**

**Потребна документација:**

* ДИПЛОМА СРЕДЊЕ ШКОЛЕ , фотокопија, оригинал само на увид
* СВЕДОЧАНСТВА сва четири разреда средње школе, фотокопије, оригинали само на увид
* БИОГРАФИЈА
* МОТИВАЦИОНО ПИСМО
* ПРАКТИЧАН РАД
* ЛЕКАРСКО УВЕРЕЊЕ СА АУДИОГРАМОМ (офтамолог, оториноларинголог, психолог)
* ЛИЧНА КАРТА, очитана
* ДОКАЗ О УПЛАТИ НОВЧАНЕ НАКНАДЕ ЗА ПРИЈАВУ ПО КОНКУРСУ ЗА УПИС

**НАПОМЕНЕ:**

**Кандидати су дужни да се пријаве по поступку, у супротном пријава ће се сматрати непотпуном и неће се узимати у обзир приликом приступања прелиминарном, односно пријемном испиту.**

Кандидати су обавезни да прикажу личну карту због идентификације за време полагања испита. Уношење мобилних телефона и помоћних уређаја у просторије где се полаже испит, најстроже је забрањено. Фотокопије докумената се не враћају.

**П Р О Г Р А М**  **ПРИЈЕМНОГ ИСПИТА ЗА УПИС У ПРВУ ГОДИНУ ОСНОВНИХ АКАДЕМСКИХ СТУДИЈА**

Ради утврђивања подобности за студије, упис у прву годину студија условљен је постигнутим позитивним успехом на пријемном испиту.

**1. ПРИЈЕМНИ ИСПИТ**

## **1.1. Студијски програм МУЗИЧКА ПРОДУКЦИЈА**

Уз пријаву кандидати прилажу:

1. Лекарско уверење са аудиограмом

2. Практичан рад: музика која је самостално снимљена; рад треба да буде припремљен као аудио ЦД у трајању од 2 до 5 минута, а могу се снимати оркестри, музички састави или соло инструменти

**Први део пријемног испита:**

* Тест опште културе
* Писана анализа употребе музике у играном филму
* Провера музикалности, меморије музичког материјала и основне музичке писмености
* Провера знања из стручно уметничке области аудиовизуелних медија (разговор са Комисијом)

На првом делу пријемног испита успех кандидата се изражава речима: „положио“ или „није положио“.

На основу постигнутих резултата у првом делу пријемног испита, Комисија ће

извршити ужи избор кандидата који ће приступити другом делу пријемног испита.

**Други део пријемног испита:**

* Провера способности препознавања звука
* Провера основних знања из области рада аудио система и рачунара
* Рад на материјалу Академије (микс музике)
* Анализа практичног рада кандидата
* Интервју – разговор кандидата са Комисијом током којег се испитују склоности, особине личности, заинтересованост кандидата за студирање

Списак препоручене литературе:

1. „Аудио системи“, Миомир Мијић
2. „Музика као примењена уметност“ – Баронијан Варткес
3. „АБЦ звука у аудио-визуелним медијима", Рихард Мерц, Радио телевизија Србије, 2012.
4. „Основна теорија музике“, Марко Тајчевић, Просвета, Београд